《和春游三首》
宋代·廖行之

骀荡融和二月天，邀朋同是饮中仙。
试将拄杖踏芳草，更看兰舟航野川。
酒兴偿花聊复一，诗篇贾勇或相千。
何妨日日寻春去，醉把赓酬授简传。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。